सोनू को मिलेगा रोजगार, बच्चे पढ़ेंगे उत्कृष्ट विद्यालय में
जनसुनवाई में भरण-पोषण के लिए सहायता की गुहार लगाने पहुंची सोनू जादौन को जल्द ही रोजगार मिलेगा। महिला की पीड़ा सुन कलेक्टर डॉ. अरुणा गुप्ता ने उसके बच्चों को शिक्षा दिलाने व सोनू के लिए नौकरी की व्यवस्था करने के निर्देश अधिकारियों को दिए हैं।
जनसुनवाई में पहुंची थांदला निवासी सोनू ने बताया उसके पति ध्यानपालसिंह की सड़क दुर्घटना में मौत के बाद से उनकी आर्थिक स्थिति ठीक नहीं है। उसने बच्चों के भरण पोषण के लिए सहायता की मांग कलेक्टर से की। इस पर तत्काल सहायक आयुक्त आदिवासी विकास को महिला के बच्चों को उत्कृष्ट विद्यालय में भर्ती करवाकर उनकी शिक्षा व्यवस्था कराने को कहा। साथ ही महाप्रबंधक उद्योग को सोनू की रोजगार संबंधी समस्या हल करने के आदेश दिए। कलेक्टर ने रेवेन्यू ऑफिसर को आर्थिक सहायता देने के निर्देश भी दिए।
राधु पति अपसिंह निवासी ग्राम नवापाड़ा विकासखंड (मेघनगर) ने दुकान के लिए बैंक द्वारा लोन नहीं दिए जाने की शिकायत की।
पूना पिता लालू निवासी साड़ ने मेन रोड साड़ से सात उमरा फलिया तक 7 किमी तक रोड निर्माण करवाने के लिए आवेदन दिया।
रणसिंह पिता जोगड़िया निवासी ढोलियावाड़ राणापुर ने फसल सूखने के कारण मुआवजा राशि प्रदान करवाने के लिए आवेदन दिया।
रमसू पिता अलसिंह निवासी बलवन एवं गाथला फलिया के समस्त ग्रामीणों ने पीने के पानी की समस्या का समाधान करवाने के लिए हैंडपंप खनन कराने की मांग की।
बालसिंह पिता नाथू निवासी ग्राम तलावली तहसील झाबुआ ने जनसुनवाई में बतायावह 90 प्रतिशत विकलांग है उस के बाद भी गरीबी रेखा का राशन कार्ड नहीं होने से विकलांग पेंशन नहीं मिल रही है।
गोला बड़ी के डुंगरा फलिया (झाबुआ) के ग्रामीणों ने शासकीय हैंडपंप पर गांव के ही खुमान पिता अपसिंह द्वारा अवैध रूप से मोटर लगाकर खेतों की सिंचाई करने तथा फलियावासियों को पेयजल के लिए पानी नहीं लेने देने की शिकायत की।
यह भी आए आवेदन
जनसुनवाई में आवेदकों की समस्या सुनते अधिकारी ।
जनसुनवाई
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva